b'\n_START_ARTICLE_\nUSS Thornhill (DE-195)\n_START_SECTION_\nPalvelus\n_START_PARAGRAPH_\nAlus l\xc3\xa4hti merelle 18. helmikuuta 1944 ja sen vastaanottotestit sek\xc3\xa4 koulutus pidettiin Bermudalla, mist\xc3\xa4 se palasi New Yorkiin tasan kuukautta my\xc3\xb6hemmin. Huhtikuun alus oli koululaivana Norfolkissa ja toukokuussa se palasi New Yorkiin suojatakseen osan saattueesta UGS42 Norfolkiin. Saattue, johon kuului 108 alusta, l\xc3\xa4hti Hampton Roadsista 13. toukokuuta kohti Pohjois-Afrikkaa. Thornhill saapui Bizerteen 1. kes\xc3\xa4kuuta ja se palasi New Yorkiin 29. kes\xc3\xa4kuuta suojaten l\xc3\xa4nteen matkannutta saattuetta. Hein\xc3\xa4kuussa alus suojasi toisen saattueen Pohjois-Afrikkaan palaten New Yorkiin 7. syyskuuta._NEWLINE_Seuraavien kahdeksan kuukauden aikana alus teki nelj\xc3\xa4 matkaa Britteinsaarille ja Ranskaan. Se l\xc3\xa4hti 9. kes\xc3\xa4kuuta 1945 saattajadivisioona 55:n mukana Guantanamonlahdelle, mist\xc3\xa4 se jatkoi matkaansa Panaman kanavan kautta  Yhdysvaltain l\xc3\xa4nsirannikolle. Divisioona saapui 9. hein\xc3\xa4kuuta San Diegoon, mist\xc3\xa4 se jatkoi matkaansa viisi p\xc3\xa4iv\xc3\xa4\xc3\xa4 my\xc3\xb6hemmin saapuen Pearl Harboriin 19. hein\xc3\xa4kuuta liittyen Yhdysvaltain Tyynenmeren laivaston h\xc3\xa4vitt\xc3\xa4j\xc3\xa4osastoon._NEWLINE_USS Thornhill l\xc3\xa4hti 8. elokuuta divisioonan mukana suojaten SS Empress of Australiaa Marshalleille. Osasto saapui Eniwetokille vuorokausi Japanin antautumisen j\xc3\xa4lkeen. Alus viipyi Marshalleilla 7. joulukuuta saakka, jolloin se aloitti USS Wingfieldin kanssa paluumatkan Havaijille. Alukset saapuivat 13. joulukuuta Pearl Harboriin, jossa Thornhill palveli tammikuun 1946 s\xc3\xa4\xc3\xa4aluksena._NEWLINE_Alus l\xc3\xa4hti 2. helmikuuta Pearl Harborista Yhdysvaltoihin. Vierailtuaan San Diegossa alus saapui Bostonin laivastontelakalle 7. maaliskuuta. Viikkoa my\xc3\xb6hemmin alus ankkuroitiin Green Cove Springsiin Floridaan. Alus poistettiin palveluksesta 17. kes\xc3\xa4kuuta 1946 ja se liitettiin Atlantin laivaston reserviin._NEWLINE_USS Thornhill luovutettiin 10. tammikuuta 1951 MDAP-ohjelman perusteella Italialle, joka liitti sen laivastoonsa nimell\xc3\xa4 Aldebaran runkonumerolla F-950. Alus poistettiin Yhdysvaltain laivaston alusluettelosta 26. maaliskuuta.'